શક્તિ કપૂરે કહ્યું કે, “શ્રીદેવી બધાની સામે બહુ ખુલતી નહોતી, પણ કેમેરા સામે તે ખીલી ઉઠતી. અમે વિદેશમાં શૂટિંગ કરી રહ્યા હતા ત્યારે બધા જ પોતાના ડાયટને લઈને સતર્ક થઈ ગયા હતા. શ્રીદેવી પણ ખૂબ ફીટ થઈ ગઈ હતી. શ્રીદેવી એક મોટો ચોકલેટ આઈસ્ક્રીમ ખાતા-ખાતા આવીને બોલી કે અઢી વર્ષ પછી તેણે આઈસ્ક્રીમ ખાધો છે. શ્રીદેવીએ કહ્યું હતું કે, જો આપણી ઈંડસ્ટ્રીમાં આપણે ખાઈશું તો પરિવાર શું ખાશે. ત્યાર બાદ તેણે આખા યુનિટને આઈસ્ક્રીમ ખવડાવ્યો હતો.”